CELEX: 62011TN0137
Language: sl
Date: 2011-03-11 00:00:00
Title: Zadeva T-137/11: Tožba, vložena 11. marca 2011 – Guiai Bi Poin proti Svetu

30.4.2011   
            
            
               SL
            
            
               Uradni list Evropske unije
            
            
               C 130/22
            
         Tožba, vložena 11. marca 2011 – Guiai Bi Poin proti Svetu
   (Zadeva T-137/11)
   2011/C 130/42
   Jezik postopka: francoščina
   
      Stranki
   
   
      Tožeča stranka: Georges Guiai Bi Poin (Abidžan, Slonokoščena obala) (zastopnik: G. Collard, odvetnik)
   
      Tožena stranka: Svet Evropske unije
   
      Predloga tožeče stranke
   
   Tožeča stranka Splošnemu sodišču predlaga, naj:
   
               —
            
            
               ugotovi, da Uredba Sveta (ES) št. 25/2011 z dne 14. januarja 2011 in Sklep Sveta 2011/18/SZVP z dne 14. januarja 2011, objavljena 15. januarja 2011 v Uradnem listu Evropske unije, v delu, v katerem se nanašata na tožečo stranko, Georgesa GUIAI BI POINA, ne temeljita na dejstvih,
            
         
               —
            
            
               zato naj
               
                           —
                        
                        
                           razglasi za nična Uredbo Sveta (ES) št. 25/2011 z dne 14. januarja 2011 in Sklep Sveta 2011/18/SZVP z dne 14. januarja 2011;
                        
                     
                           —
                        
                        
                           podredno, določi, da naj se ime Georgesa GUIAI BI POINA izbriše iz seznamov, priloženih navedeni uredbi in navedenemu sklepu.
                        
                     
         
      Tožbeni razlogi in bistvene trditve
   
   Tožeča stranka v utemeljitev tožbi navaja dva tožbena razloga.
   
               1.
            
            
               Prvi tožbeni razlog se nanaša na kršitev obveznosti obrazložitve, saj naj bi bili razlogi za uvrstitev tožeče stranke na seznam oseb in subjektov, za katere veljajo omejevalni ukrepi, stereotipni, ne da bi bilo navedeno kakršnokoli točno določeno dejstvo, ki bi omogočalo presoditi primernost navedene uvrstitve.
            
         
               2.
            
            
               Drug tožbeni razlog se nanaša na očitno napako pri presoji, saj:
               
                           —
                        
                        
                           se tožeči stranki očita, da ne priznava oblasti demokratično izvoljenega predsednika, A. Ouattare, čeprav se tožeča stranka kot vojak ne more ne podrediti ustavnim oblastem svoje države, ki so L. Gbagba razglasile za izvoljenega predsednika, in
                        
                     
                           —
                        
                        
                           se tožeči stranki očita, da je odgovorna za hude kršitve človekovih pravic in mednarodnega humanitarnega prava, čeprav naj proti tožeči stranki ne bi bil začet postopek pred Mednarodnim kazenskim sodiščem, katerega pristojnost je priznala Republika Slonokoščena obala.